Perbadanan Pembangunan Bandar

Perbadanan Pembangunan Bandar atau UDA (; secara rasmi UDA Holdings Berhad) merupakan syarikat pegangan milik kerajaan Malaysia yang diperbadankan pada tahun 1996. Ia ditubuhkan bagi melancarkan dan menyelia projek-projek pembangunan bandar yang berkaitan dengan sektor perniagaan, industri dan perumahan. Ia juga ditugaskan membangunkan prasarana kawasan bandar. Pengerusi UDA yang terkini ialah Datuk Jalaluddin Alias berkuatkuasa 13 Mei 2020. Beliau merupakan Ahli Parlimen Jelebu, Negeri Sembilan dari UMNO - Barisan Nasional menggantikan Datuk Hisham Hamdan.

Sejarah 
UDA telah ditubuhkan sebagai sebuah perbadanan milik kerajaan pada 12 November 1971 di bawah Menteri Perbadanan Awam melalui Akta Perbadanan Pembangunan Bandar. Pada tahun 1996 ia diperbadankan sepenuhnya dan menukar nama kepada UDA Holdings Sendirian Berhad. Kemudian pada tahun 1999, ia disenaraikan di Papan Utama Bursa Saham Kuala Lumpur (BSKL).

Perumahan dan hartanah

Pembangunan
UDA membangun dan mengambil alih beberapa bangunan bandar yang dianggapnya sesuai. Walaupun tugas ini secara amnya hanya merangkumi projek pembangunan semula "bangunan-bangunan usang", UDA juga bertanggungjawab bagi penyenggaraan bangunan-bangunan bersejarah di kawasan bandar. Beberapa perbandaran baru telah juga dibangunkan oleh UDA, termasuklah Taman Tun Dr Ismail di Kuala Lumpur, Bandar Tun Hussein Onn di Cheras, Selangor dan juga Bandar Baru UDA di Johor Bharu.

Penyenggaraan
Hartanah-hartanah yang dimiliki atau diurus oleh UDA diselenggarakan oleh anak-anak syarikatnya. Hartanah ini termasuklah kompleks beli belah dan bangunan pangsapuri.  UBSB ialah anak syarikat yang mengendalikan kegiatan memungut sewa, mengurus kawasan letak kereta, penyenggaraan bangunan, keselamatan dan pelbagai perkhidmatan lain. City Guards pula ialah anak syarikat yang mengendalikan kerja-kerja keselamatan dengan 212 kakitangan keselamatan dan 10 buah cawangan mengawal 22 bangunan di negeri-negeri Selangor, Terengganu, Perak, Johor dan Negeri Sembilan, selain Wilayah Persekutuan Kuala Lumpur. Selain itu, ada anak syarikat lain yang terlibat dalam urusan penyenggaraan seperti Daya Urus;; dan Pihak Pengurusan Bangunan Pertama.

 Pelancongan dan runcit 
UDA juga sejak akhir-akhir ini telah melibatkan diri di dalam industri perhotelan dengan membuka sebuah hotel dan resort pelancongan di Kuala Lumpur, Port Dickson, Kuala Terengganu dan Seberang Perai. Kesemuanya dikendalikan oleh anak-anak syarikat milik penuh UDA Holdings.

Selain itu, UDA turut menubuhkan rangkaian pasaraya runcit melalui anak syarikat usaha sama UDA Ocean''. UDA juga turut menceburi bidang francais dan memiliki jenama pakain yang dipanggil "Bonia".

Nota

Pautan luar 
Laman web rasmi
Banyan Curve di Port Dickson 

Syarikat milik kerajaan di Malaysia
Ekonomi Malaysia
Menteri Kewangan Diperbadankan
Kementerian Pembangunan Usahawan dan Koperasi Malaysia